બીજે દહાડે એણે બાને જમવાનું જ ના પીરસ્યું. મેં બહુ ગુસ્સો કર્યો તો એ કહે કે ‘હું પિયર જતી રહીશ.’ પછી મારે આ બે બાળકો અને બાને કેવી રીતે સંભાળવાનાં ? બા આટલા વર્ષોથી મારા ભેગાં રહે છે તો હવે આ ઉંમરે એમને મોટા ભાઈને ઘેર કેવી રીતે મૂકી આવું ? છેવટે મેં વચલો રસ્તો કાઢ્યો છે. અમારા ચારેયનું જમવાનું એ બનાવે પણ બાનું જમવાનું હું બનાવું છું. સવારે એ પરવારે પછી હું બાને માટે રોકલી શાક બનાવું અને સાંજે હું બનાવું પછી એ બનાવવા બેસે.